ซิตี้แบงก์ ผนึก แกร็บ เปิดบริการแลกคะแนนบัตรเครดิตเป็นแกร็บรีวอร์ดเรียลไทม์
ซิตี้แบงก์ ผนึก แกร็บ เปิดบริการแลกคะแนนบัตรเครดิตเป็นแกร็บรีวอร์ดเรียลไทม์ หนุนธุรกรรมกลุ่มร้านอาหารและสินค้าอุปโภค ช่วยผู้ถือบัตรได้ใช้สิทธิประโยชน์สูงสุด
27 ส.ค. 2564

ธนาคารซิตี้แบงก์ เปิดตัวบริการแลกคะแนนสะสมสำหรับลูกค้าบัตรเครดิตซิตี้ให้สามารถแลกคะแนนซิตี้ รีวอร์ดไปเป็นคะแนนแกร็บรีวอร์ดได้ทันทีเป็นธนาคารแรกในประเทศ ผ่านระบบเอพีไอ (API)เพื่อให้ลูกค้าเพลิดเพลินกับสิทธิประโยชน์ในการแลกของรางวัลและใช้จ่ายหมวดหมู่ต่าง ๆ ผ่านแอปพลิเคชันแกร็บ โดยคะแนนสะสมสำหรับบัตรเครดิตร่วมซิตี้แกร็บ 1 คะแนนซิตี้ รีวอร์ดเท่ากับ 1.5 แกร็บรีวอร์ด และ 1 คะแนนซิตี้ รีวอร์ดเท่ากับ 1 แกร็บรีวอร์ด สำหรับบัตรเครดิตอื่นที่ร่วมรายการ โดยสามารถแลกคะแนนผ่านแอปพลิเคชันแกร็บได้ตั้งแต่วันนี้เป็นต้นไป ทั้งนี้ความร่วมมือดังกล่าวเป็นส่วนหนึ่งในกลยุทธ์การดำเนินงานด้านดิจิทัลแบงก์กิ้งผ่านเทคโนโลยี API ของธนาคารฯ กับพันธมิตรทางธุรกิจอย่างแกร็บเพื่อส่งมอบประสบการณ์การใช้งานที่ดีและสะดวกที่สุดสำหรับลูกค้า ตอบโจทย์พฤติกรรมผู้บริโภคในสถานการณ์ปัจจุบันที่พบว่าลูกค้ากลุ่มบัตรเครดิตซิตี้ยังคงการใช้จ่ายผ่านหมวดร้านอาหารและช้อปปิ้งผ่านช่องทางออนไลน์มากที่สุด สำหรับรายละเอียดเพิ่มเติม ติดต่อได้ที่ธนาคารซิตี้แบงก์ ประเทศไทย หรือ www.citibank.co.th/citi-mobileมร.ปราติ๊ก บัตตาชาร์จี ผู้ช่วยกรรมการผู้จัดการใหญ่ฝ่ายธุรกิจบัตรเครดิตและสินเชื่อ ธนาคารซิตี้แบงก์ ประเทศไทย กล่าวว่า ซิตี้แบงก์ยังคงเดินหน้าการเป็นผู้นำด้านดิจิทัลแบงก์กิ้ง ล่าสุดเป็นธนาคารแรกในประเทศไทยที่ร่วมมือกับ แกร็บ ประเทศไทย เปิดตัวบริการแลกคะแนนสะสมใหม่ล่าสุด สำหรับผู้ถือบัตรเครดิตซิตี้สามารถแลกคะแนนซิตี้ รีวอร์ด (Citi Rewards Points) ไปเป็นคะแนนแกร็บรีวอร์ด (Grab Rewards Points) ได้ทันที เพื่อใช้แลกรับของรางวัลหรือใช้จ่ายในหมวดหมู่ต่าง ๆ ผ่านแอปพลิเคชันแกร็บ ในอัตราการแลกคะแนนสะสมสำหรับสมาชิกบัตรเครดิตซิตี้ แกร็บ 1 คะแนนซิตี้ รีวอร์ด เท่ากับ 1.5 แกร็บรีวอร์ด และ 1 คะแนนซิตี้ รีวอร์ดเท่ากับ 1 คะเนนแกร็บรีวอร์ดสำหรับบัตรฯซิตี้อื่นที่ร่วมรายการ ซึ่งสามารถแลกคะแนนผ่านแอปพลิเคชันแกร็บได้แล้วตั้งแต่วันนี้เป็นต้นไป โดยความร่วมมือในครั้งนี้เป็นอีกหนึ่งความสำเร็จของการดำเนินงานด้านดิจิทัลแบงก์กิ้งผ่านเทคโนโลยี API ของธนาคารฯ ทั้งนี้เพื่อตอบโจทย์พฤติกรรมและตอบสนองความต้องการของผู้บริโภคในสถานการณ์ปัจจุบันโดยเฉพาะเรื่องของความสะดวกรวดเร็ว


อย่างไรก็ตามจากข้อมูลในช่วงไตรมาส 2 ปี 2564 พบว่าลูกค้ากลุ่มบัตรเครดิตซิตี้ยังคงมีการใช้จ่ายผ่านหมวดร้านอาหารและช้อปปิ้งผ่านช่องทางออนไลน์มากที่สุด เนื่องด้วยไลฟ์สไตล์ปัจจุบันของลูกค้าที่ส่วนใหญ่อยู่บ้านและคุ้นเคยกับโลกออนไลน์มากขึ้น ในขณะที่ยอดใช้จ่ายในหมวดหมู่ที่เกี่ยวกับการเดินทาง สายการบิน และโรงแรมคงที่ต่อเนื่องจากสถานการณ์การแพร่ระบาดของเชื้อไวรัสโควิด-19 โดยซิตี้ได้ดำเนินการปรับกลยุทธ์มุ่งเน้นไปที่โปรโมชัน และสิทธิประโยชน์ที่เกี่ยวกับการใช้จ่ายด้านต่าง ๆ ในประเทศมากขึ้น เพื่อส่งเสริมภาคบริการ รวมถึงกระตุ้นการใช้จ่าย และการบริโภคของประชาชน ซึ่งจะช่วยขับเคลื่อนระบบเศรษฐกิจภายในประเทศ ปัจจุบันซิตี้แบงก์มีจำนวนลูกค้าที่ใช้บริการดิจิทัลแบงก์กิ้ง คิดเป็นร้อยละ 78 ของลูกค้าทั้งหมด โดยบริการแลกคะแนนสะสมไปเป็นของรางวัล มีอัตราเติบโตสูงขึ้นถึงร้อยละ 214 ตามมาด้วยเครดิตเงินคืน หรือส่วนลด มีอัตราเติบโตร้อยละ 80 และการแลกบัตรกำนัลร้อยละ 53 ตามลำดับทั้งนี้ในโลกยุคดิจิทัลที่เทคโนโลยีและนวัตกรรมใหม่ ๆ ได้เข้ามามีบทบาทในวิถีการดำเนินชีวิตของผู้คน ส่งผลให้พฤติกรรมผู้บริโภคในยุคใหม่มีการเปลี่ยนแปลงอยู่ตลอดเวลา ทำให้ธนาคารฯ ต้องมีการวางกลยุทธ์การทำงานให้สอดรับกับความเปลี่ยนแปลงที่เกิดขึ้น ซึ่งตลอดระยะเวลาที่ผ่านมาซิตี้แบงก์ในฐานะธนาคารต่างประเทศชั้นนำของไทย ได้ดำเนินกลยุทธ์ด้านการเป็นธนาคารดิจิทัลอย่างต่อเนื่อง ด้วยการนำเสนอความก้าวหน้าในการให้บริการดิจิทัลแบงก์กิ้งที่หลากหลายแบบครบวงจร อาทิ การพัฒนาเพื่อสร้างประสบการณ์การใช้งานบนอุปกรณ์เทคโนโลยีที่มอบความสะดวกและเข้าถึงการธนาคารได้ง่ายดายในรูปแบบของเว็บไซต์ธนาคารซิตี้แบงก์ ได้แก่ www.citibank.co.th และซิตี้โมบายล์แอป (Citi Mobile® App) ควบคู่ไปกับการนำเสนอสิทธิประโยชน์ หรือรูปแบบการบริการใหม่ ๆ ที่สอดคล้องกับความต้องการที่เปลี่ยนแปลงอย่างไม่หยุดนิ่งของผู้บริโภค โดยยึดมั่นการทำให้ลูกค้าเกิดความพึงพอใจสูงสุดจากบริการที่ได้รับ ตลอดจนการร่วมมือด้านเทคโนโลยี API กับพันธมิตรทางธุรกิจชั้นนำระดับประเทศที่แข็งแกร่งและมีศักยภาพ เพื่อส่งมอบประสบการณ์ด้านการธนาคารอันยอดเยี่ยมและดีที่สุดให้กับลูกค้าในทุกสถานการณ์ไม่ว่าจะอยู่ที่ใด มร. ปราติ๊ก กล่าวสรุปสำหรับรายละเอียดเพิ่มเติม ติดต่อได้ที่ธนาคารซิตี้แบงก์ ประเทศไทย หรือ www.citibank.co.th